Գանձաքարցի այն ընտանիքները, ովքեր շարունակում են դեռ զբաղվել անասնապահությամբ, հիմա էլ բախվում են կաթի մթերման խնդրի հետ: Գյուղից կազմակերպված մթերում չի իրականացվում, բնակիչներն իրենց ուժերով կաթը վաճառում են Իջեւանի շուկայում: Սեզոնին զբաղվում են նաեւ անտառներից հատապտուղներ հավաքելով, որը եւս վերավաճառվում է, մինչդեռ ինչպես բնակիչները մեզ հետ զրույցում հայտնեցին, եթե հատապտուղի վերամշակման գործարան լիներ, իրենց հոգսերը կթեթեւանա: